钦定古今图书集成/明伦汇编/氏族典/第441卷 > 《廖用贤尚友录》 > 蒋信
## 钦定古今图书集成/明伦汇编/氏族典/第441卷 > 《廖用贤尚友录》 > 蒋信

按《万姓统谱》：“信，字卿实，武陵人。少为诸生，贫甚，郡太
守怜之，令捧诏适属县，例得津赠为助。信至，恳拒之，
竟一无所受。时姚江王守仁谪赴龙场，寓武陵，讲良
知之学。信虽游其门，而卓然自有见，不尽是姚江言。
比屡试不第，应贡卒业。南雍祭酒湛若水俾主诸生
教事。嘉靖戊子举应天乡试，壬辰举进士，年五十矣。”
历官兵部员外郎、四川佥事，擢贵州提学。